Lusonas šaurums
Lusonas šaurums (angļu: Luzon Strait, tagalu: Kipot ng Lukon, ķīniešu: 呂宋海峽, Lǚsòng Hǎixiá) ir jūras šaurums, kas savieno Dienvidķīnas jūru ar Filipīnu jūru starp Taivānas salu ziemeļos un Lusonas salu dienvidos. Šaurumā divas salu grupas, kas to sadala trijās daļās — Baši šaurums ziemeļos starp Taivānu un Batanas salām, Balintangas šaurums vidusdaļā starp Batanas salām un Babujanas salām un Babujanas šaurums dienvidos starp Babujanas salām un Lusonu.